Държавен вестник, бр. 101, 2014 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  101
Чл. 51. „Група за бордови контрол“ е ГПН, 
назначен за проверка на невоенен кораб, като 
проверката включва контрол на екипажа и 
пътниците, проверка на корабните докумен­
ти и документи за морска правоспособност, 
личните документи на екипажа и пътниците, 
документите на товара, оглед на корабните 
помещения и изпълнението на други специ­
фични задачи. 
Чл. 52. „Конвой“ е ГПН за принудително 
отвеждане по определен служебен ред на 
задържани или установени лица, извършили 
престъпление или обявени за издирване. 
Чл. 53. (1) „Резерв“ е ГПН, предназначен 
за решаване на внезапно възникнали задачи 
по граничното наблюдение и специфичната 
охранителна дейност в зоните на международ­
ните летища, както и за извършване на други 
служебни дейности съобразно необходимостта, 
развитието и изменението на оперативната 
обстановка. 
(2) Резервът не може да се определя като 
основен вид наряд при ежедневната разста­
новка на силите и средствата по смисъла на 
чл. 30. 
(3) Гранично-полицейският наряд по ал. 1 
се назначава от състава на работната смяна, 
когато с наличните сили и средства (под фор­
мата на основни наряди) са осигурени всички 
рискови направления и участъци от зоната за 
отговорност, а останалият участък е покрит 
с преценените като необходими (по вид и 
брой в рамките на дежурството) допълващи 
наряди на терен. 
(4) За резерв се определят и служителите 
от работните смени в състояние на отдих. 
(5) Редът за използване на наряда по ал. 1 
и изпълняваните от него задачи се разпореж­
дат от началника, определил неговия състав. 
Чл. 54. (1) Разпределянето и отчитането на 
работното време, както и компенсиране на 
положения труд извън установеното работно 
време от служителите, осъществяващи гра­
ничното наблюдение и специфичната охрани­
телна дейност на международните летища, се 
извършват по установения в МВР ред. 
(2) На гранично-полицейските наряди, 
изпълняващи задълженията си при 12-часови 
работни смени, се определя време за отдих 
от 30 минути, а при 24-часови работни сме­
ни – 4 часа време за отдих. 
(3) При температура на въздуха, по-ниска 
от минус 10 °С и по-висока от +30 °С на 
сянка, на служителите, назначени в наряд, 
може да се осигури физиологична почивка 
от 10 минути на всеки час. 
(4) Времето и мястото за отдих се определят 
в зависимост от метеорологичната обстановка 
и особеностите на обслужваната територия, 
като местата за отдих се посочват в указанията 
за особеностите на маршрута/поста. 
(5) Времето за отдих на нарядите се оп­
ределя от инструктиращия служител при 
провеждане на инструктажа, а ползването на 
отдиха се разрешава от оперативните дежурни 
в ОДЧ/оперативния дежурен център (ОДЦ) в 
зависимост от състоянието на оперативната 
обстановка. 
(6) По време на отдиха служебната дейност 
на граничните полицаи се отчита като ГПН 
„Pезерв“. При възникнала необходимост от 
прекратяване на времето за отдих на служите­
лите или невъзможност за неговото ползване в 
установения при инструктажа часови интервал 
отдихът се ползва в рамките на дежурната 
смяна по разпореждане на инструктиращия 
служител или от оперативните дежурни в 
ОДЧ/ОДЦ. 
Раздел III
Инструктаж и отвод на гранично-полицей-
ските наряди
Чл. 55. (1) Инструктажът на ГПН е ос­
новна организационна форма за проверка на 
наличността и готовността на служителите от 
състава на наряда, запознаване с оперативната 
обстановка, рисковите направления, иденти­
фицираните заплахи в зоните за отговорност, 
рисковите профили, поставяне на конкретни 
задачи за противодействие и повишаване 
професионалната подготовка на състава. 
(2) Инструктажът на ГПН се извършва от 
служител на съответното звено, определен с 
план за разстановката на силите и средствата. 
В отделни случаи, при възникнала служебна 
необходимост и по изключение, инструкта­
жът може да се извършва и от оперативния 
дежурен. 
(3) На инструктиращия служител може да 
се възлага и участие в ГПН, но без това да 
затруднява дейностите му по ал. 2 и чл. 60 – 63. 
(4) Общата организация на реда за провеж­
дане на инструктажа на гранично-полицейски­
те наряди, ГПК и техните екипажи се определя 
в заповедите по чл. 84, ал. 1 на директора на 
РДГП и началника на ГПУ/БГПК. 
(5) Проведеният инструктаж се документира 
с полагане на подписите на инструктиращия 
и инструктираните в книга за гранично-по­
лицейските наряди по чл. 91, ал. 1 и в план 
за провеждане на инструктаж по чл. 60, ал. 1. 
(6) На служителите от ГДГП, участващи в 
състава на съвместни наряди по план на друга 
държавна институция, се предоставя предва­
рителна информация за времето и мястото 
на явяване за инструктаж или се провежда 
такъв от служителя по ал. 2. 
(7) Инструктажът е ежедневен, периодичен 
и за отделни мероприятия. 
Чл. 56. (1) Ежедневен инструктаж на слу­
жителите се провежда непосредствено преди 
изпълнението на гранично-полицейския наряд